תומאס ג'ונס בארקר

תומאס ג'ונס בארקר (באנגלית: Thomas Jones Barker; 1815 – 27 במרץ 1882) היה צייר היסטורי ודיוקנאות אנגלי.

 ביוגרפיה 
נולד בבאת', בשנת 1815.Stephen L, Lee S (Ed). The Dictionary of National Biography, Vol. 1, 1921-22. Zuck D. Anaesthesia 56, 227-230, 2001. הוא היה בנו של הצייר תומאס בארקר ולמד בפריז אצל הוראס ורנה, בשנים 45–1835 הציג הרבה בסלון בפריז ובהמשך באקדמיה המלכותית. ככל הנראה בהשפעתו של ורנה, כמה מציוריו הצבאיים המוקדמים ביותר היו של סצנות ממלחמות נפוליאון, כולל הציור באקדמיה המלכותית שלו משנת 1853 "ולינגטון בסוברורן".

בחייו המאוחרים הוא נודע במיוחד כצייר צבאי, ותיעד את מלחמת צרפת-פרוסיה. לא ברור אם הוא היה עד ממקור ראשון למלחמת קרים, אך הוא הציג מספר ציורים המתארים מלחמה זו.Harrington, Peter, 'The Defence of Kars: Paintings by William Simpson and Thomas Jones Barker', Journal of the Society for Army Historical Research, Vol. LXIX, No. 277, Spring 1991, pp. 22–28.

אחד הציורים המפורסמים ביותר שלו משנות ה-50 של המאה ה-19 היה "ההצלה של לאקנאו" שהושלם בשנת 1859. התמונה, שהוצגה למלכה ויקטוריה במאי 1860, הכילה דיוקנאות רבים המבוססים על רישומים שצוירו על ידי האמן השוודי אגרון לונדגרן, שנסע להודו בשנת 1858.

יצירות משמעותיות אחרות של בארקר כוללות את "כלת המוות" (1840); "מפגש ולינגטון ובליכר" (1851); "ולינגטון חוצה את הפירנאים (1857); "השיבה דרך עמק המוות" (1876); "האלוף ויליאמס וצוותו עוזבים את קארס 28 בנובמבר 1855" (1857); ו"סוסי מלחמה ללא רוכבים לאחר קרב סדאן" (1873).

 גלריה 

קישורים חיצוניים

 הערות שוליים 

קטגוריה:ציירים בריטים
קטגוריה:אמני מלחמה בריטים
קטגוריה:בריטים שנולדו ב-1815
קטגוריה:בריטים שנפטרו ב-1882